b'\n_START_ARTICLE_\nElecci\xc3\xb3 papal de 1276 (setembre)\n_START_SECTION_\nElecci\xc3\xb3 de Joan XXI\n_START_PARAGRAPH_\nEl Papa Adri\xc3\xa0 V va morir el 18 d\'agost de 1276A Viterbo, despr\xc3\xa9s d\'un pontificat de nom\xc3\xa9s 38 dies i sense haver estat consagrat. L\'\xc3\xbanic acte del seu pontificat va ser la suspensi\xc3\xb3 de la constituci\xc3\xb3 Ubi periculum sobre el conclave. _NEWLINE_Hi ha dubtes sobre el nombre de cardenals que es van reunir a Viterbo a la mort d\'Adri\xc3\xa0 V, per\xc3\xb2 se sap que no hi havia Simon de Brion (legat a Fran\xc3\xa7a) ni el cardenal Vicedomino de Vicedominis, i potser tampoc Riccardo Annibaldi, que estaven a Roma per la seva malaltia. La resta dels cardenals van decidir esperar a la seva arribada. Vicedomino es va unir als electors a principis de setembre, i l\'elecci\xc3\xb3 va comen\xc3\xa7ar. No obstant aix\xc3\xb2, el cardenal Vicedominis es va posar greument malalt, i va morir el 6 de setembre._NEWLINE_No se sap si hi havia nou o deu electors m\xc3\xa9s, perqu\xc3\xa8 no se sap si el cardenal Annibaldi va participar o no. S\xc3\xad se sap que es van dividir en dos grups, els francesos i els italians, per\xc3\xb2 cap grup tenia prous vots per elegir el seu propi candidat. Seguint el consell de Giovanni Gaetano Orsini els cardenals finalment van elegir a un cardenal neutre que provenia de Portugal: Pedro Juli\xc3\xa3o, bisbe de Frascati. Les cr\xc3\xb2niques contempor\xc3\xa0nies no es posen d\'acord sobre la data de la seva elecci\xc3\xb3: unes diuen que va ser el 8 i altres el 17 de setembre. El m\xc3\xa9s probable \xc3\xa9s que fos el 15 de setembre._NEWLINE_A causa d\'errors en la numeraci\xc3\xb3 dels papes anomenats "Joan" al cat\xc3\xa0legs de l\'\xc3\xa8poca, l\'escollit va prendre el nom de Papa Joan XXI, encara que no va haver-hi mai un Papa Joan XX. Va ser coronat solemnement pel seu gran elector Orsini el 20 de setembre.\n_START_SECTION_\nLlegenda sobre Gregori XI\n_START_PARAGRAPH_\nD\'acord amb un recompte posterior creat probablement en els cercles eclesi\xc3\xa0stics de Piacenza i popularitzat pels historiadors franciscans, el cardenal Vicedomino de Vicedominis, bisbe de Palestrina i aparentment deg\xc3\xa0 del Col\xc2\xb7legi Cardenalici, va ser escollit Papa el 5 de setembre i va prendre el nom de Gregori XI en honor del seu oncle Papa Gregori X, per\xc3\xb2 va morir poques hores despr\xc3\xa9s de la seva elecci\xc3\xb3, abans que pogu\xc3\xa9s ser proclamat. Aquest relat sembla que es menciona per primera vegada en un text del cronista del segle XVII de l\'orde dels Frares Menors Luke Wadding, i despr\xc3\xa9s va ser incorporat per P. Campi en la seva Historia ecclesiastica di Piacenza (1659), i despr\xc3\xa9s per Agustino Oldoini en la seva edici\xc3\xb3 del 1677 de l\'obra d\'Alphonsus Ciacconius Vit\xc3\xa6 et res gest\xc3\xa6 Pontificum Romanorum et S.R.E. Cardinalium, i despr\xc3\xa9s per altres autors._NEWLINE_Aquesta hist\xc3\xb2ria, tot i que ha estat repetida per alguns autors notables com Lorenzo Cardella, Gaetano Moroni i m\xc3\xa9s recentment Francisco Burkle-Young, t\xc3\xa9 diversos punts febles. Els relats de l\'\xc3\xa8poca no diuen res sobre un "Papa electe Gregori XI". La seva elecci\xc3\xb3 no ha estat mai registrada per cap cr\xc3\xb2nica, i tampoc el Papa Joan XXI a la butlla on anuncia la seva elecci\xc3\xb3, fa cap refer\xc3\xa8ncia a aquest fet. En canvi, s\'esmenta expl\xc3\xadcitament a Adri\xc3\xa0 V com el seu predecessor directe. La necrologia medieval de la catedral de Piacenza registra nom\xc3\xa9s: obiit Vicedominus quondam ep. Paenestrinus anno 1276..., sense cap tipus d\'al\xc2\xb7lusi\xc3\xb3 a la seva elecci\xc3\xb3 al papat. Tamb\xc3\xa9 s\xc3\xb3n falsos o almenys dubtosos, altres detalls de la hist\xc3\xb2ria: Vicedomino aparentment fou escollit per les pressions del seu parent, el cardenal-bisbe de Savina Giovanni Visconti, que no existia en aquest moment. La suburbicaria de Savina estava ocupada per Bertrand de Saint-Martin, que est\xc3\xa0 ben testificat en els documents de la c\xc3\xbaria fins al 1277. Tampoc sembla ser exacta l\'afirmaci\xc3\xb3 que Vicedomino va ser deg\xc3\xa0 del Col\xc2\xb7legi Cardenalici, ja que en les butlles de Gregori X, sempre \xc3\xa9s precedit per Pedro Juliani._NEWLINE_Tots aquests fets indiquen, que la hist\xc3\xb2ria del "Papa electe, Gregori XI" \xc3\xa9s bastant poc probable que sigui certa. Sembla una ficci\xc3\xb3 piadosa relacionada amb la candidatura de Vicedomino en aquestes eleccions, que l\'estiu del 1276 fou comptat entre els papables.'